มีอาการถ่ายเหมือนท้องเสีย มีอาการปวดก่อนถ่ายบ้างในบ้างครั้ง ท้องแข็ง แต่ถ่ายนานเกิน 2 สัปดาห์ เคยไปพบแพทย์โรงพยาบาลเอกชนได้รับยาฆ่าเชื้อ และยาปรับเชื้อ อาการดีขึ้น หายไปสักพักประมาณสามเดือน แต่ก็กลับมาถ่ายอีก แต่เริ่มมีเลือดปนตอนถ่าย แต่ไม่ค่อยปวดท้องเท่าที่ควร กลับไปพบแพทย์เดิมอีก ได้ยาตัวเดิม ที่เลือดออกแจ้งว่าเป็นริดสีดวง จากการศึกษาหาข้อมูลบ้างกลัวว่าจะเป็นลำไส้อักเสบเรื้อรัง หรือเกี่ยวกับทางเดินอาหาร จึงไม่แน่ใจว่าควรพบแพทย์ด้านไหนดี เนื่องจากร่างกายเริ่มทรุดโทรม ผอม เหลือง
สวัสดีค่ะ อาการถ่ายเหลวเรื้อรัง อาจเกิดจาก-ลำไส้อักเสบหรือติดเชื้อ ซึ่งอาจเป็นเรื้อรังได้-โรคลำไส้แปรปรวน-โรคมะเร็งลำไส้ใหญ่-ขาดเอนไซม์แลคโทคในการย่อยนม จะท้องเสียเมื่อรับประทานอาหารจำพวกนม-ผลจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียม-หลังการผ่าตัดเช่นการผ่าตัดลำไส้ หรือการผ่าตัดนำถุงน้ำดีออกไปดังนั้นหากถ่ายเหลวมาเรื้อรังเกิน 2 สัปดหา์แล้วร่วมกับถ่ายเป็นเลือดปนร่วมด้วย น้ำหนักลด ควรไปพบแพทย์เพื่อตรวจเพิ่มเติม สาเหตุมีได้หลายอย่างจำเป็นต้องตรวจอุจจาระ ตรวจเลือด หรือส่องกล้องทางเดินอาหารในบางรายการดูแลตัวเองเบื้องต้น ดื่มน้ำมากๆไม่ให้ขาดน้ำ อาจผสมเกลือแร่ละลายในน้ำร่วมด้วย รับประทานยาแก้ปวดท้องได้ รับประทานอาหารอ่อนๆและสุกสะอาด